; me Le 
Aq. 2. 1954. 


Vene 
DEn dee | 


as 


A 
| 


i 


A 
DE I 
si eae Se AR | 
== Us 


vorffroweth / alſſe wen yck leſſe / dath eyn Dudisker 

menlyke Dath gedan vnde enn kön vnvor ſaget Herz 
the erthogeth / alſſe ethwan vnſſe Vorffaren / de olden Du⸗ 
disken / van allen Croncken Scryuer ghepriſeth werden - 
Der haluen wyl ick enem dudisken Helde de Ere doen vnde 
ene Hiſtoryen myth allem Vmſtendicheyden truwlick be⸗ 
feryuen / alſſe ick ffe yn velen Croncken vinde befereuen / 
wo wol yck bylliken ſſe hedde kanen myth anderen velen 
vorby ghan lathen ; Dar ys vele van gheſecht vnde ghe- 
ſereuen / dath de Engelsken grothen Mothwillen dreuen ye⸗ 
gen alle de oſtersken Stede Lubeck / Hamborch / Wysmer / 
Danske Sc / vnde wo wol dar vele Dageleſtynghe ſchegen / 
konde de Sſake doch nycht vordragen werden - Der haluen 
de oſterken Stede ghenodygheth / Schepe yn der Sfe myth 


G« weth ydt / dath my yn Hiſtorien nycht hoger 

Ffolfe vnde Gheſchütthe tho holden / welck de Copffarth 
moſten vor den Engelſchen vorbidden / alſſo ym varyghen 
Yare ock gheſecht ys - Dar tho was de Hader ſſo hefftych / 
dath / wen ock Dageleſtynghe gheholden worden / denne noch 
dede dath ene Parth dem anderen fo we alſſe yde fonde A, 
Derhaluen begaff yd ſyck / dath de Engelſchen eyn groth 
Schyp yn der Sſe hedden / welck Johannes moſte hethen / 
vnde lethen ſick horen / ſſe wolden dar myth de gantze 
Sſee vorbydden vnde alle de Oſterlynghe dar myth dvyn⸗ 
ghen - An duth grothe engelſche Schip quam eyn Schyp⸗ 
per van Danske myth Namen Pawel Beneke / welck 
ock eyn Orlychſchip vorede / vnde lede myth deme engelſchen 
tho Hope vnde wan dath grothe engelſche Schip vnde 
brachte ydt ſynen Heren tho Danske Eyn Rath van 
Danske bemannede myth der Haft dath Schip vnde ſetteden 
dar eynen Rathman vp vor enen Houethman - Auerft 
do de Engelſchen dath Schip vorlaren hedden vnde horeden / 
dath de Dansker dar myth yn der Sfe ſpaſſereden / dorſten 
(fe dem Schepe yn der Sfee mat möthen - Aldus woren 
de van Danske myth duſſem grothen Johannes den gantzen 
Sſamer yn der Sſee / konden auerſt neen Proffith ſchaffen · 
Derhaluen tepen (fe na der Elue / weliche Ghedrenke vnde 
Brouyande tho halen - Aldar vorleth de Rathman dath 
Schip vnde ſettede Pawel Beneken thom Houethmanne / 
dath he dath Schyp vmme den Schagen ſſegelde vnde bryn- 
gen yd vor deY gel - Dar myth reyſſede de Rathman auer 
Lanth vnde tho Hus + Auerſt Pawel Beneke / de wyle de 
Wynth ffogede / lep hen under de Koſt van Eflanderen in 
Hapenynghe ener ghoden Buthe / alſſe em ock wedder⸗ 
ffore - Wenthe alfe he under Flanderen quam / worth 


em vorkunſchoppeth / wo tho Brugge ethlyke Fflorentyner / 
welck yp dath mal Ffynantzer / nu Ffucker werden gheno⸗ 
meth / van den Engelſchen groth Gelth ghenamen / dath ſſe 
vnder erem Namen der Engelffen Gudt yn Engelanth 
vor ſchaffen wolden vnde dath ſſe dar tho hedden ghehureth 
thor Stufe ene grothe Galeyde / welck ffe myth Ghefchutthe 
vnde Volke mechtych gheruſteth vnde dar tho myth Wapen 
vnde Banneren Hertycht Carols van Burgundien gheſcy⸗ 
reth vnde / up dath yd vnvormarketh ſcholde ſyn / hedden 
(fe Walen vnde Fflorentiner dar up gheſettheth + Alſſe 
duth Pawel Beneke horede / hadde he Vorlanck / de Galeyde 
tho fende - Nycht langhe dar na quemen de Fflorentiner 
myth der Galeyde thor Sſee / nycht anders alſſe dar enn 


Borch effte eyn Sloth her vlethen queme - Pawel Beneke 
benalede fick der Galeyden / boeth en fonen Groth vnde 
vragede / wor her fe quemen vnde worben fe wollen 
hedde - Auerſt de Houethman vp der Galeyde / eyn Lum- 
bard / welk de Patrone werth ghenometh / gaff em eyn 
ſpyteſck Anthworth / wath he dar na tho vraghen hedde 
effte he nycht de Wapen beyde yn den Banneren ock vp 
der Galeyden kande? wor he tho Hus horde / effte he wol 
ere Lude gheſſen hedde Sc - Wenthe de houerdyghe Lim- 
berth leth ſick ghedunken / de Dudiske myth ſynem Schepe 
moſte dem Walen wol wyken + Auerft he vanth enen 
rechſchapen dudisken Kerl vor ſick Der haluen ſprack 
Pawel thom Lumbarde / he ſcholde ſtryken vnde gheuen 
de Ghoder van fyd / de yn Engelanth tho Hus borden; 
wo he auer mht myth Ghode wolde / fo ſcholde he denne 
noch ſtryken vnde dar myth Schip vnde Guth alles vorla⸗ 
ren hebben Duſſe Worde achtede de Wale vor grothe Dor⸗ 
heyth / dath de Dudiske vth dem Schepe dem Walen yn 
ſſo grother vnſchuſſelen Galeyde dorſte ſſo troſſege Worde 
reden; Der haluen achtede de Wale de Dudisken nycht 
werth / dath he em anthwerden wolde / men leth ene Buſſe 
affgan na Pawel Beneken Schepe; Alffo balde was Pawel 
Beneke vnde ſyn Ffolck verdych vnde lethen dregen tho der 
Galeyden yn vnde helden eyn Tydlanck myth den Walen 
Schuthghefferde - Auerſt de wyle dath Ffolck yn deme 
Schepe ſach / dath de Walen yn der Galeyden en beyde 
myth Velheith des Volkes vnde ock des Gheſchutthes auer⸗ 
ghelegen weren / wurden ſſe ſagafftych vnde nemen myth 
dem Schepe den Weke Do duth de Walen ſſeghen / repen 
vnde ſchreyden en na myth allen Krefften Do hoff an 


Pawel Benefe yn gar thornygen vnde trurgen Mode tho 
fonen Prugen vnde ſprack: Och Gheſſellen / wath do wy 
nu? wath wol hyr vth werden? wo wille vnde kane wy 
duch voranthwerden? Nu wolde yck doch / dath yck duſſen 
Dach nycht affgeleueth / dath yé myth mynen Oghen 
moeth anſſen / dath ſſo mennych erlyker dudisker Kryges⸗ 
man vnde Schipman vor den Walen vorſageth de flucht 
nympth - Wath hebbe wy doch vor Orſake? wath maketh 
vns ſſo vorſageth? were vns nycht erlyker / dath wy alle 
vor vnſſen Vyenden vm vnſſes Vaderlandes Vryheyth 
gheſtortheth vnde thor Stede ghebleuen / alffe dath wr de 
Schande vnſſe Leuelanck ſchalen dragen / dath vns ock de 
Kyndere myth Ffyngeren anwyſſen vnde naſeryen: Dath 
fon / de ſyck van den Walen hebben lathen yaghen! Ghe- 
denketh doch / welck enen Moeth vnſſe Vyende / de Engel⸗ 
ſche / werden thughen / dath ſſe alle Tydt wynnen vnde wy 
vorlopen Wo mennyghen framen dudisken Copman 
vnde Schypman werde wy vmme Lyff vnde Gudt bryn⸗ 
ghen Och / hedde wy vns desSpeles nycht vorghenamen: 
Were vele bether / wy hedden yo es ghude Mathe ghe⸗ 
hath / dath vns de Walen ere Leue lanck vor de Ogen 
nycht ghekregen bedden - Hebbe yt nycht tho puw tho 
varen gheſpraken: Broder / dar were wol ene ghode Buthe 
vorhanden / auerſt fle wyl Arbeyth Fofken . Wolde ghy 
alle alffe yé Ernſt bewyſen / ffe ſchold vns nycht enſtan 
Auerſt vnuor ſchrockken Herthe vnde Ffuſſte wollen dar 
tho boren: De Galeyde nf groth / dar tho enn vnſchuſelyck 
Beſt anthoſende / des ghy nycht ghewanen ſyn / vele gro⸗ 
ther den vnſſe Schyp / dar tho myth velem Ffolcke vnde 
Ghefchutthe thogherufketh - Auerſt yd fon Walen vnde 


nene Dudisfe - Sfo wy auerſt unffenVoruederen na myth 
Herthen vnde Ffuften wolden Dudisken ſyn / fo ſcholde 
vns de Buthe nycht enſtan vnde vnſſe Leuedaghe vns gudt 
doen + Do repe ghy alle: Ick ſcholde anders an puw nycht 
vynden / den dath dudisken Menneren wol anſtende Och 
grothe Goth / nu moth yck myth mynen Oren anhoren / 
dath de Walen vns naropen: Sſo ſchal me de dudisken 
Hunde yaghen! Scholde nycht eyn erlyker Dudisker leuer 
ſteruen alſſe ſſodans horen Sc + Myth duſſen vnde der- 
ghelyken Worden makede Pawel Beneke ſynem Ffolfe 
dath Bloth wedder warm / dath ſſe ſpreken: Leue Her 
Houethman / hir ys noch nycht vele vorſſen Dath wy 
ene Wendyghe doen / kan vns vele vnde vnſſen Vyenden 
nychtes bathen · Lath vns nu alle Dynck thom fflytigeſten 
ſchycken alfe uns wyl proffitilickeſt fon- Wo fon noch 
Dudisken vnde wyllen vns ock alſſe Dudiske vynden la⸗ 
then + Me ffore vns auermals vor de Vyende: de Walen 
ſchalen Hunde vor ſyck vynden / de nycht lopen / men 
weydelyken bythen fanen - Sie ſchalen duſſen Dach myth 
Ghodes Hulpe vnnſſe fon / weren der Walen ock noch fo 
vele / edder wy wyllen alle ſteruen Alfe Pawel Beneke 
vormerkede / dath der Krygeslude vnde der Schiplude 
Bloth wedder was warm vnde hittych gheworden / wolde 
he fe ock nycht hoger vorbyttheren, / men gaff dem Schip⸗ 
per ghode Worde / dath he dath Schyp wedder an de 
Galeyde leth ſthuren Do enthffyl den Walen de Moeth - 
Dar beghanden de Prutze ſyck alſſe Dudesken tho bewyſſen / 
vnvorſaget alſſe Lowen tho de Walen ynthoſchethen vnde 
tho ſlan / vnde ere de Walen vorhapeden / weren de 
Dudisfen tho en yn der Galeyden vnde begunden tho 


worghen / wath vor der Hanth beyeghende Dar bed: 
deſtu magen Wunder ſeen / wo de grothe Patrone van 
der Galeyde / de thovaren alle Dudisken allene frethen 
wolde / vnde de andere grothen Ffuckere vp de Erde vyllen / 
ſick vor de Borſt ſlugen / de Dudisken alffe Ghade anbe⸗ 
deden Hir leth ſick Pawel Benneke auermal alſſe eyn 
Dudisker horen vnde feen / wenthe wo wol de Walen 


nycht ghodes myth eren ſpittesken Worden an den Duz 
disken vordeneth / ſſo konde doch dat eddelle dudiske Bloth 
nycht lathen / den moſte Barmehertycheyth bewiſen auer 
de / de nu vorwunnen ſick demodigeden vnde Gnade be⸗ 
gherden A, Ale nu de Galeyde ghewunnen / enthſtunth 
dem Pawel Beneke ene nye Moye / wenthe dath Kryges⸗ 
volck vnde Schypffolck wolden gar nycht ſtaden / dath de 
Galeyde na Danske ſcholde ghebroth werden / wenthe na 
deme des Ghodes fo gar vele dar ynne was / weld vele 
duſſenth Gulden werth / beffruchtede ſick dath Ffolck / de 
Buthe mochte en nycht alle tho Dele werden / wenthe ſſe 
wüſten / dath eyn Rath van Danske wurde de Helffte 
alſſe Reder des Schepes tho ſyck nemen; Dar bauen be⸗ 
ffruchtede ſyck dath Ffolck / dar mochten ſſo vele Breue 
vnde Schryfte na kamen / dath ſſe wol nychtes van der 
Buthe worden kryghen Duſſer vnde ander mere Orſake 
ſtelleden ſſe dem Houethmanne vare / dath ſſe genſliken 
na Danske nycht wolden / vnde wo wol Pawel Beneke 
allen magelyken Fflyth vorwande / alſſe enem erlyken 
Dudisken anſteyth / ſynen Heren ſtedes Truwe tho be⸗ 
wyſſen / konde he doch dath Volck nycht auerreden / men 
ſſe bleuen by erem Vornemende vnde lepen myth der 
Ghaleyden vnde Schepe vp de Elue vnde beghereden van 
dem Biscop van Bremen Gheleyde / dath (je de Buche 
mochten delen - Dath Gheleyde worth en ghegheuen / der 
haluen leden ſſe vorde Swynge vnde nemen gheleyde van 
dem Rade van Stade / wenthe de Rath van Hamborch 
wolde fe nycht geleyden - Aldus boden fe de Buthe tho 
Kopen Auerſt fo balde pdt tho Lubeck vnde Hamborch 
ruchtych wurth / lethen de Heren yn beyden Steden by 


Lyue vnde Ghode vorbeden / dath nemanth van dem ghe- 
namen Ghode by Vorluſt Lyues vnde Ghodes kopen fchol- 
de Auerſt de Wyle (fe ghoden Koep gheuen / kregen fe 
denne noch Coplude / wo wol yd hoch vorbaden + Jot be: 
gaff ſyck / dath up dath ſuluige mal eyn Dach tho Vtrecht 
twysken den Engelſchen vnde den oſterſchen Steden ghehol⸗ 
den warth - Der halwen alſſe de Lumbardere de Tydynghe 
kregen / dath Pawel Beneke de Galeyde ghenamen / rey⸗ 
fieden fe alfo balde na Vtrecht vnde clageden klegelyken / 
dath de Oſterlynghe ſſe benamen / ſſo ſſe doch nycht der 
Oſterlynghe Wande weren / hangeden grothe Drowe⸗ 


worth dar an Auerft dath ffe van den Engelsken Gelth 
ghenamen vnde ghelaueth / ere Guth myth ſſodaner Ffy⸗ 
nantzerye auer tho brynghen / dar ſwegen ſſe gar ſtylle 
myth De Heren der Stede gheuen tho Anthwerde / fe 
weren dar nycht / dath fe rychten ſcholden effte wolden / den 
allene dath ſſe wolden Vlyth vorwenden / ſſo me de Szake 
twysken den Engelſchen vnde den oſterſchensteden kondetho 
enen ghoden Vordroghe brynghen; were en wes ghenamen / 
mochten ſſe ſſoken by den / de ydt ghedan hedden; konden 
ſſe en yn nakamenden Tyden helpen / wolden ſſe gerne 
doen + Alffe de Lumberde by den Heren van Lubeck / Coln / 
Bremen 8c. / de tho Vtrecht / neen beter Beſcheth auer⸗ 
quemen / vorſchaffeden ſſe by dem Hertogen Carl van 
Burgundyen / den vp dath mal alle Walen / Spandyge 
vnde Ffrantzoſſen ffruchteden / dath he ſyn Sendeboth 
ſchickede an Pawel Beneken vp de Elue / welck yn Namen 
des Hertogen van Burgundien Schyp vnde welck vp ſynen 
Stromen dartho under fonem Wapen ghenamen weren 
Auerſt duſſe Legathe frech van Pawel Beneken vnde Synen 
ſſodan eyn Anthwerth / dath he moſte leddych wedder tho 
Hus theen / vnde Pawel Beneke vnde ſyn Volck deleden 
de Buthe / alſſo dath Pawel Beneke de Helfte der Buthe 
van weghen des Rades tho Danske enthffinck / de andere 
Helffte deleden de Krygeslude vnde wurden alle ryck - 
Aldus brachte Pawel Beneke de Helfte der Buthe dem 
Rade tho Danske. Nycht langhe dar vorſchaffeden de 
Lumbardere by dem Hertogen van Burgundyen / dath 
he enen Breff ſande an den Rath tho Danske des Vn⸗ 
holdes / dath he wolde van den van Danske alle dath 
Guth betalen edder ſſo yemanth van Danske yn fyn Lanth 


queme / an den wolde he holden an Lyue vnde Gode Sr. 
Auerſt de van Danske fereden fic nycht groth an dath 
ſuluige Scryuenth + Duſſe Hiſtorie hebbe yé gerne fo 
vlytych gheſereuen thon Eren dem dudisken Helde / vnde 
wolde Goth / dath duſſe gode Stede ſulker Houethlude 
vele hedde / de [Je thor Not mochten ghebruken + 


NACHWORT 


Reimar Kock, der Verfasser der Chronik, war seit 1524 Mönch im 
Kloster zu St. Katharinen in Lübeck, das er bald verließ, um sich der 
Lehre Luthers zuzuwenden. Er war dann evangelischer Prediger an der 
Petrischule in Lübeck, wo er am 16. Juni 1569 starb. 


Seine Chronik zeichnet sich durch Anschaulichkeit aus, die, wie 
naheliegt, mit einer gewissen Freiheit der Darstellung verbunden ist, 
auch Ungenauigkeiten und dichterische Ausschmückungen enthält. 
Hirsch, der Herausgeber der Scriptores Rerum Prussicarum glaubte 
deshalb von einer Aufnahme dieser Erzählung in die Sammlung der 
Preußischen Chroniken absehen zu sollen. Leder! Denn wir haben 
keine so lebendige, künstlerisch abgerundete Darstellung, die zugleich 
so voll stolzen Nationalbewuftseins und liebevoller Anerkennung für 
unsern deutschen Helden ist. Reimar Kocks Erzählung ist, wenn auch 
nach einer anderen Handschrift bereits einmal gedruckt, herausgegeben 
von Grautoff in der Sammlung der lübischen Chroniken (Th. 2. 1830). 
Ins Hochdeutsche übersetzt ist sie von Gustav Freytag in seinen Bildern 
aus der deutschen Vergangenheit (Bd. 2 1867), hodideutsch bearbeitet 
von Deecke in seinen lübischen Geschichten. (2. Aufl. 1878, S. 171 f.). Diese 
Neuherausgabe erfolgt nach dem im Besitz der Stadtbibliothek Lübeck 
befindlichen Original (Ms Lub 24 2%), Die Bebilderung und Druck- 
anordnung im Stil der Zeit stammt von Fritz A. Pfuble - Danzig. 


Dr. F. Sh w a rga- Danzig. 


